  Майя Бывальцева 23-тӥ инвожое Удмуртиысь Кун Кенешлэн кызь куатетӥ сессияз депутатъёс элькунын тамактэм никотино суретъёсты вузанэз быдэсак дугдытон сярысь катэз кутӥзы. Со 2020-тӥ арын 1-тӥ гудырикошконэ кужымаз пыроз. Кун Кенешлэн тӧроезлэн нырысетӥ воштӥсез, тазалыкез утёнъя, демографи но семья политикая ялан ужась ӧрилэн кивалтӥсез Надежда Михайлова верамъя, со элькунын улӥсьёслэсь тазалыксэс утён понна кулэ. Солэн кылъёсызъя, тамактэм никотино суретъёсын вузкарыны лэзисьтэм катъёс Россиысь укмыс улосвылъёсын кутэмын ни. Тамактэм никотино суредъёслэсь тазалыклы изъян ваемзэс лыдэ басьтыса, ми соосты вузанэз сюбегетонэн гинэ дугдыны ум малпаське, кызьы азьло вераськонъёс вал, Удмурт Элькунын никотино суретъёсын оптовой но розничной вузкаронэз быдэсак дугдытыны ӵектӥськом Надежда Михайлова, Удмуртиысь Кун Кенешлэн тӧроезлэн нырысетӥ воштӥсез, тазалыкез утёнъя, демографи но семья политикая ялан ужась ӧрилэн кивалтӥсезКат понна 47-ез депутатъёс дурбасьтӥзы, эшшо одӥгез возиськиз. Тодэ вайытом, азьвылгес тамактэм никотино суретъёсты быдэ вуымтэослы вузаны ӧз лэзе вал. Тегъёс: Политика Мерлык Ижкар Удмуртия тамаккысконлыпумиткат КунКенеш катрадлык тазалыкезутён  